Mhux kulħadd japprezza kemm il-Partit Nazzjonalista għandu għerq demokratiku imniffed sewwa fl-art popolari. Il-Partit tagħna qatt ma kien partit ta' bniedem wieħed, jew ta' klikka madwar bniedem. Ngħid dan għaliex issa għandi esperjenza ta' snin b'kapijiet differenti u fi staġuni politiċi kemm faċli, kemm diffiċli u kemm ukoll diffiċli ħafna. Forsi wkoll, jekk tippermettuli, kumplikati żżejjed. Fil-MŻPN bdejt Bdejt naħdem fil-Moviment Żgħażagħ Partit Nazzjonalista meta pajjiżna kien għaddej mill-agħar kriżi kostituzzjonali. Meta l-Partit kellu l-maġġoranza tal-voti imma mhux tas-siġġijiet. Meta kien hemm bżonn ta' ħidma attiva sabiex pajjiżna jieħu r-ruħ u jkollu verament future. Ħidma li wettaqt u li ċertament ma jiddispjaċinix minnha. Ħriġt wara ħafna ħsieb u riflessjoni għall-elezzjoni u tlajt fil-Parlament fl-1998, meta l-Kap kien Eddie Fenech Adami. Meta hemm ukoll kien hemm bżonn li nassiguraw id-demokrazija u l-futur tagħna lura fi ħdan l-Unjoni Ewropea. Kien hu li għażilni biex inservi fil-Gvern tiegħu bħala Segretarju Parlamentari. Meta ssuċċedih Lawrence Gonzi, f'mument kbir ta' bidla għall-pajjiż li kien qiegħed jittrasforma ruħu f'membru sħiħ tal-Unjoni Ewropea, servejt taħtu bħala Ministru tal-Ġustizzja u l-Intern. Wara li l-Partit tilef il-poter Wara li tlifna l-elezzjoni, bħala Partit, kont membru tal-Parlament, fl-Oppożizzjoni fi żmien li kien Kap Simon Busuttil. Il-kapijiet kollha kellhom il-merti tagħhom, u mhux il-post u ż-żmien li wieħed jagħmel paraguni. Il-prinċipji tal-Partit ma tbiddlux mal-bidla tal-kapijiet. L-istrateġija, it-tattika u l-linja politika nbidlu mat-tibdil fil-qagħda u ċ-ċirkostanzi politiċi fil-pajjiż u fid-dinja. Il-Partit Nazzjonalista qatt ma kien Partit ta' bniedem wieħed: jibqa' għaddej. Jibqa', anzi, dak li aktar ma jkollu kontra tiegħu, dak li kapaċi jagħżel u jimxi 'l quddiem b'saħħa u determinazzjoni. Ma hemmx kult tal-personalità Fil-Partit Laburista ta' Malta, dejjem kien jinħass iktar il- kult tal-personalità Speċjalment meta Duminku Mintoff kien il-Kap, anzi, kif jgħidulu huma, "il-Leader", il-Parit Laburista kien għamel minnu alla żgħir. Kienu jgħidu li hu lussu għal Malta. Kien magħdud li jaf kollox, li jirbaħ dejjem, li m'għandikx tmerih. ta' qablu, Pawlu Boffa, bata l-eklissi meta xiref Mintoff fuq l-orizzont tal-politika Maltija u barranija. Mintoff kien jitqies u jitpinġa bħala ġgant quddiem il-kapijiet barranin u l-avversarji politiċi Maltin. Fi żmienu mhux il-prinċipji Laburisti jew Soċjalisti kienu jorbtu: hu stess kien jgħid: "Għandna l-prinċipji tagħna." kif nifhimha jien. Id-duttrini politiċi Soċjalisti għalih ma kienux gaġġa; kien isawwarhom kif jidhirlu hu. Kapaċi kien, iżda kien ukoll żbalja, u kultant bil-kbir. Kien bniedem awtentiku, mhux falz, iżda t-tifħir eċċessiv naqqaslu r-rażan. Fil-Partit Nazzjonalista Fil-Partit Nazzjonalista ġieli kien hemm ukoll min, biex jilgħaq lill-Kap, jew għax imħassar mill-ideoloġiji tal-lemin estrem, kien isostni li l-Kap għandu dejjem raġun u għandha dejjem tgħaddi tiegħu. Iżda sa fejn stajt nara jien, Borg Olivier qatt ma pprova jagħmel borġoliverjani , kif qatt ma kellna fenechadamiċi, gonzjani, busuttilisti , u kif issam'għandniex delijani Dawn il-kliem ma vvintajnihomx. U ma kellniex bżonnhom. M'għamilniex l-iżball li l-partit jaddotta l- Führerprinzip Mhux biss żball, imma proprju għax aħna f'dan il-partit kbir u bi storja twila ngħarfu li kien ikun is-suwiċidju u l-qerda tal-Partit. Iżda, fuq in-naħa l-oħra, lanqas ma hija ta' fejda l-anarkija interna. Il-Kap iservi Il-Kap tagħna nafuh li lill-Partit u lin-Nazzjon. Kliem bħal 'Kap Suprem' ma jixirqux lil Partit demokratiku Nazzjonalista u Demokristjan. Il-Kap ma jaħkimx : jidderieġi. Huwa suġġett għall- Għandu però dritt leġittimu għall-kollaborazzjoni lejali għandu jkun hemm, u fil-fatt teżisti, u jiena dejjem rajtha li teżisti, il- libertà l-aktar wiesgħa. ' kienet il-kelma fi żmien u quddiem id-dittaturi. Hemm ukoll il-ħtieġa tal-fedeltà, lealtà, kollaborazzjoni. ' mhux biss fis-sens ta' 'fidi' jew twemmin, iżda wkoll ta' fedeltà u fiduċja. Min ikollu l-kariga u l-piż tat-tmexxija, għandu dritt għar-rispett. Huwa l-Kap li għandu jiġi rispettat u mogħti l-ġieħ li, bi dritt u loġika, jixraqlu. Il-Partit ikompli jikber Il-Partit Nazzjonalista kiber u kellu suċċessi kbar meta wera li jgħożż il-libertà, id-djalogu bejn fehmiet differenti, iżda wkoll, u fuq kollox, il-lealtà lejn il-prinċipji u lejn il-fiduċja li jtih il-poplu. Iċ-ċavetta tas-suċċess qegħda fil-mod kif ikun kapaċi jsir ħaġa waħda mal-poplu. F'dak il-proċess neċessarju li huwa kapaċi jwettaq. In-nies li jirrappreżentaw lill-poplu jikkonvinċu u jiġu konvinti mill-poplu li jirrappreżentaw. Jintagħġnu miegħu. Is-suċċessi jinkisbu fit-toroq, fil-ħwienet, fil-każini, fid-djar. Jinkisbu wkoll mid-diskorsi fil-Parlament u fuq il-mezzi tax-xandir. Kif ukoll, nittama, mill-artikoli li fil-gazzetti : almenu għalhekk niktbu u nippubblikaw. Il-futur tagħna Proprju għax għadha għaddejja l-ħidma tagħna, proprju għax aħna partit li msawra b'ideat u bnedmin intelliġenti li nħares iktar 'il quddiem. Id-dissens, id-diskussjoni, id-dibattitu intern jibqa' għalija proċess li jissudana. Jibqa' wieħed li jmexxina biex nagħrfu iktar il-viżjoni u l-missjoni tagħna f'dawn iż-żminijiet xejn faċli. B'dan kollu quddiemna, b'sabar, bil-paċenzja u b'doża qawwija, anzi xkora kbira ta' umiltà, għandi qalbi qawwija li naslu. Naslu għax għandna elementi partikolari, elementi li l-pajjiż għaraf u ta fiduċja fiż-żminijiet. Naslu, fuq kollox, għax aħna m'aħniex parti minn aġġettivi li ma vvintajniex.
L-Aġġettivi li ma Vvintajniex